﻿ Ganésa, a próbálkozások elefántfejű istene - Daige
Az Elephas maximus, vagyis az ázsiai elefánt- afrikai rokona után- a második legnagyobb szárazföldi állat. Bonyolult kapcsolat fűzi az emberiséghez, kulturális szimbólummá emelkedése főként annak tudható be, hogy rendkívüli hasznossága mellett egyszerre félelmet keltő és lenyűgöző állat is. A történelem különböző pontjain ételként, majdhogynem legyőzhetetlen háborús gépezetként és imádott istenségként is tekintettek rá az emberek. Egyértelműen erőt, egyediséget, nagyszerűséget és hatalmat szimbolizál, de ezek mellett intelligenciát, érzékenységet és bajtársiasságot is társítanak hozzá.
Ehhez pedig szorosan kapcsolódnak Ganésa, az egyik legfontosabb hindu istenség tulajdonságai is. Anyja, a legfőbb istennő Párvati akkor szülte fiát, amikor férje Siva távol volt, így apa és fia nem ismerték egymást. Egy alkalommal, amikor Párvati fürdőzött, megkérte Ganéshát, hogy őrködjön, amikor azonban Siva hirtelen felbukkant éktelen haragra gerjedt a jóképű férfi láttán és menten levágta a fejét.